
Şehîdê nemir Dr. Sadiq Şerefkendî: 

SERBILINDIYÊ ÇIQAS XWEŞ Û DILREVÎN E 

Bibîranîna sêzdehemîn salvegera 
şehîdkirina Dr. Şerefkendî û hevalên wî 

Bi hinceta sêzdehemîn salvegera 
şehîdkirina rêberê nemir û qedirgiran Dr. 

Sadiq Şerefkendî û hevalên wî di 
Xwaringeha Mîkonosê ya Berlîna 
Almanyayê bi destên terorîstên hov yên 
Komara Îslamî ya îranê û bi fermana 
rayedarên bilind yên vê rejîma Kurdkuj, 
demjimêr ll'ê pêşnîvroya roja şemî, 26'ê 
Xermanana 1384 (17.09.2005)'an bi 

beşdariya Sekreterê Giştî, endamên 
Deftera Siyasî û Komîteya Navendî û 
hejmareke zaf ji Kadro û Pêşmergeyên 
PDK îranê di yek ji binkeyên Deftera 
Siyasî ya PDK îranê de li bajarê Koyê ya 
Kurdistana îraqê, rê û resmek hate 
lidarxistin û rêz ji bîranîna şehîdê nemir 
Dr. Sadiq Şerefkendî û hevalên wî (Fetah 
Ebdulî, Humayûn Erdelan û Nûrî Dehkurdî) 
hate girtin. 

Rê û resma han bi nîşandan Slaydek ji 
xebata neteweyî û parek ji gotin û 
serpêhatiya wî rêberê leheng û mezin û 
rola wî di rêberîkirina PDK îranê de dest 
pê kir. Piştre hevalê xebatkar Kekê 
Teymûr Mistefayî, endamê Deftera 
Siyasî yê PDK îranê peyamek ji aliyê 



Deftera Siyasî ve bi vê boneyê pêşkêş kir. Deqa vê peyamê di 
rûpelên 2-4 ya vê hejmara Agirî (24) de ketiye ber çavên we 
xwendevanên hêja. 

Di doma rê û resmê de gelek parçe Helbest, Sirûd, Pexşan û 
berhemên hunerî yên taybet bi vê boneyê hatin pêşkêş kirin. Hêjayî 
gotinê ye ku rê û resma bibîranîna şehîdên nemir yên Berlînê 
demjimêr 12:45 dawî pê hat. 


Demokrasî, buha û piratîka wê 


(Pişka 16) 
Kurmanc Hakkî 



Dosya Etomî ya Iranê di 
Konseya Ewlekariyê de 

Nerazîbûna Komara Îslamî dijî biryara 
Ajansa Vejena Etomê ya Navneteweyî 

Van rojane girîngirtîn mijara siyasî 
ya rojeva cîhanê pesendkirina 
biryarnameya Ajansa Vejena Etomê ya 
Navneteweyî der barê bernameya 
etomî ya Komara Îslamî a îranê û 
helwestên vî welatî û serokên welatên 
din yên cîhanê ye. 

Di roja çarşemî, 28.09.2005'an de, 
komek ji hêzên Besîcî yên rejîmê, li 
hember Balyozxaneya welatê Birîtanya 
[i Tehranê civiyan û rola dewleta 
Îngilîstanê di amadekirina 

biryarnameya mehkûmkirina 

bernameya etomî ya îranê di Rêxistina 
Ajansa Vejena Etomê ya Navneteweyî 
nerazîbûn nîşan dan. Rayedar û 
Medyayên Komara Îslamî gotin ku 
kesên beşdarî vê meşê Xwendekar 
bûn. Di halekê de ew Hêzên kirêgirtî yê 
Besîcî bûn. Wan gelek xisar û zirar 
gihandiye avahiya Balyozxaneyê. 



Herwihia karbidestên 
Komara Îslamî ya îranê 
li hember dengê erê yê 
welatê Hindistanê bi 
biryarnameya dijî îranê 
li AVEN de lihevkirina 
şandina gazê ji îaranê 
bo Hindistanê 

sekinandiye. 


Bibîranîna sêzdehemîn salvegera şehîdên Berlînê li 
bajarên Kurdistana îranê û derveyî welat 

Bo rêzgirtin ji sêzdehemîn salvegera bîranîna şehîdkirina rêberê 
mezin û navdarê Kurd, Dr. Sadiq Şerefkendî û hevalên wî li Berlîna 
Almanya, li gelek bajarên Kurdistana îranê xebatên rêzgirtin ji vê 
rojê hatin lidarxistin. Li gelek welatên derve jî ew roje hate bibîranîn. 

Axavtina birêz Teymûr Mistefayî, 
endamê Deftera Siyasî yê PDK îranê di 
rê û resma 26 f ê Xermananê, salvegera 
terora Dr. Şerefkendî û hevalên wî 


Hevalên xweştivî! 

Xûşk û birayên birêz! 

Her wekî hûn haydarin 13 salan 
berî niha di 26'ê Xermanana 
1371(17.09.1992)'an de, Dr. Sadiq 
Şerefkendî, Sekreterê Giştî yê 
Partiyê, Fetah Ebdulî, endamê 
Komîteya Navendî û nûnerê Partiyê li 
derveyî welat, Humayûn Erdelan, 
nûnerê partiyê li welatê Almanya û 
Nûrî Dêhkurdî, kesayetiyê Çep yê 
Îranî û dostê qedîmî yê partiya me di 
xwaringeha Mîkonosê li bajarê 
Berlînê ketine ber êrîşa terorîstên 
Komara Îslamî û jiyana xwe ji dest 
dan. Ew ku ji beşdarîkirin di 
Kongireya 19'an ya Enternasyonala 
Sosyalîst vegeriyabûn, tevî hejmarek 
ji endamên çend rêxistinên Îranî ji bo 
gotûbêj li ser rewşa îranê li dewra 
hev kom bibûn, hatin teror kirin. 

Dr. Sadiq di 21 'ê Befranbara 
1316(1937)'an de li gundê Terexe ya 
Bokanê ji dayîk bûye. Ji temenê 
zarokiyê de bavê xwe ji dest daye û 
xwedîkirina wî dikeve ser milê birayê 
wî yê mezin, Helbestvanê welatparêz 
yê neteweya me, Mamosta Hejar. 

Piştre mala wan diçe bajarê 
Mehabadê û di qonaxên xwendinê de 
herdem yan pileya yekem dianî yan ji 
xwendekarên here zîrek yê bajar bû. 
Lîsansa Kîmyayê ji Xwendingeha 
Bilind li Tehranê wergirt û bû 
mamostayê Kîmyayê. Bi sedema 
kêrhatîbûna wî di sala 1351(1972)'an 
de, bi mifah wergirtin ji borsiya 
xwendinê ya Wezareta Zanistê bo 
Firansayê hate şandin û piştî 4 salan 
man li wî welatî, Duxtoriya Kîmyaya 
Analîzê stand. 

Di sala 1352(1973)'an de, li Parîsê 
mamostayê mezin Dr. Qasimlo dît û 
paş axavtin û basê û pejirandina 
bername û destûra partiyê bû 
endamê PDK îranê. Piştî vegeriyan ji 
Parîsê bû peywendiyê navbera 
Dr.Qasimlo tevî endamên kevn yên 
partiyê. 

Di meha Reşemeya sala 
1358(1980)'an de bû Şêwirmendê 
Komîteya Navendî û berpirsiyarê 
Komîteya Partiyê li Tehranê pê hate 
spartin. Di kongireya çarem bi 


endamê Komîteya Navendî hate 
hilbijartin û di Pilînoma (civîn)a 
havîna sala 1359(1981)'an ya 
Komîteya Navendî wekî endamê 
Deftera Siyasî hate hilbijartin û 
heta roja şehîdbûnê di posta 
endamê Deftera Siyasî û Cîgirê 
Sekreter û Sekreterê Giştî yê 
Partiyê de xebitî û piranî 
berpirsiyariya Komîsyonên 

Teşkîlat(Rêxistin) û Ragihandina 
Partiyê di stûyê wî de bû. Di vî warî 
de bi lidarxistina kilasên siyasî ji bo 
Kadroyan û perwerdekirina 
kadroyên nivîskar di Radyo û 
Çapemeniyê de li elimandin û 
hînkirina Kadroyên Partiyê di 
rewşên dijwar yên jiyana çiya û 
xebata çekdarane de bandoreke zaf 
danî. Dr. Sadiq piştî şehîdê nemir 
Dr. Qasimlo, mezintirîn mamostayê 
elimandina kadroyên partiya me ya 
xebatkar e. 

Dr. Sadiq mirovekî biwêr, xwedî 
şiyan, xwedî kiryar, mandînenas, 
rastbêj û aştîxwaz bû. Dema ku em 
bîr ji derbazbûyiya wî mirovê 
leheng dikin û kiryarên wî 
dinirxînin, bi rastbêjî û bawerî bi 
xwe bûnek ku di wî rêberê xebatkar 
dei> bi wê zaniyariya ku hebû, 
rêberekî xwedî şiyan û leheng jê 
çêbibû. Wî di peyama xwe ya ku ji 
bo spas û pêzanîn bi hinceta 
hevderdî û hevxemî ya xelkê piştî 
şehîdbûna Dr. Qasimlo de soz da û 
got: 

"Me biryara yekcarî daye ku 
hemû hêz û şiyana xwe di rêya 
Dr. Qasimlo de bikar bînin, yanî 
rêça xebata bêrawestiyan di 
rêya azadî, demokrasî û mafên 
mirovan de bikin, hetanî di wê 
rêyê de ku rêya sor ya şehîdan 
e yan em dê bi serkevin yan 
wekî şehîdên ezîze din yên me 
em dê serê xwe danên". 

Di vê soza xwe de çiqa rastbêj 
bû, li rex mamostayê xwe li 
Pîrlaşêzê bi serbilindî ve serê xwe 
dana. 

Di doma parek ji vê peyamê de 
derheq xebata çekdarane dedibêje: 

"Heke me dest ji bo çekê biriye, 



bo berevanîkirin ji neteweya me ye, 
şer bi ser me de sepe ndine, em ji şer 
û xwînrijandinê vêzarin, çunkî em 
wateya şer baş dizanin, lewre em 
herdem li ser vê baweriyê bûne ku 
heta çê bibe doza Kurdistanê ji rêya 
aştîxwazane ve bihê çareser kirin. Lê 
kevneperestên dûr ji mirovahî û 
mentiqê bi vî karê hov selimandjn ku 
ji bo çareser kirina pirsgirêkên îranê 
çi rêyekê bi navê rêya aştîxwazane 
nas nakin û di nav xwe û xelkê îranê 
de tenê zordarî û tund û tûjiyê bi 
hakim dizanin û bes!" 

Her wej<î Dr. Seîdê şehîd dibêje ku 
Komara Îslamî bo çareser kirina 
pirsgirêkan ji bilî tund û tûjiyê 
zimaneke din nazanin, ew li ser vê 
baweriyê bûn ku bi terora rêberên 
Partiya Demokrat dê karibin vê 
partiyê hilweşînin. Lewre di destpêkê 
de di 22'ê Pûşpera sala 
1368(13.07.1989)'an de Dr. Qasimlo 
li ser maseya bi nav gotûbêjê teror 
kirn. Rejîmê demekê dît bi şehîdbûna 
Dr. Qasimlo, Partiya Demokrat di bin 
birêveberiya Dr. Seîdê nemir de 
rêbaza xwe ya pîroz didomand, 
Refsencanî di civîna Konseya 
Ewlekariya Netweyî ya îranê 
ragihand, ew bi şehîd kirina Dr. 
Qasimlo bi meremên xwe negihîştin, 
lewre divêt di fikra rêyeke din de bin. 
Rêya wan bû eva ku bernama terora 
Dr. Seîd darêjin û mixabin wekî di 
destpêkê de min îşare pê kir, di 26'ê 
Xermanana 1371(17.09.1992)'an de 
bernama terorê birêve birin. 

Piştî vê cinayetê dezgeha Ewlekarî 
û Dadê ya Almanyayê komek 
gumanlêkirî girtin û kişandine 
dadgehê. 

Di doma birêveçûna dadgehê de 
îranê gelek hewl da pêvajoya 

dadgehîkirinê carekê bi geflêkirin ji 
Dadveran, carekê bi givaşxistin bo 
ser dewleta Almanyayê û carekê bi 
rehîngirtina malbatên terorîstên girtî 
li Lubnanê ji hêla Hizbulaha Lubnanê 
bigorîne. Lê hemû ew hewildanên 
wan bi sedema şahidîdana Benî Sedr, 
Serok Komarê berê yê îranê û 
Ebulqasim Misbah, karmendê 
payebilind yê Wawak(dezgeha sîxor û 
ajanê ya Komara Îslamî ya îranê) û 
îtiraf kirina terorîstan piştî domkirina 
5 salan pêvajoya dadgehê bê encam 
man. Aqibet Dozgerê Almanya di 
daxwaznameya 12'ê Novembera 
1996'an de ku sê rojan dom kir, 
Komîteya taybet ya terorê ku 
pêkhatibû ji: Rêber, Serok 

Komar(Refsencanî), Wezîrê 

Derve(Welayetî), Wezîrê Hundir û 
Wezîrê îtilaatê(Felahiyan)bûn, wekî 
birêvebirên vê kiryara terorîstî bi 
dinyayê nasand û bi vî awayî careke 
din dihola şermezarbûna Komara 
Îslamî hate lêdan. 

Di rastî de şanoya hilbijartina gera 
nehem ya Serok Komariyê qadeke 
din ya rû bi rû bûna xelkê û rejîmê 
bû. Ji aliyekê desthilatê bo meşrû 
nîşandana rejîmê û beşdariya xelkê 
di vê hilbijartinê de dest da fend û 
fêlên cur bi cur, berbijaran bi dana 
sozên ne bicî wekî bexşîna 
dirav(pare), cî bi cî kirina gelaleya 15 
madeyî ya Reformxwazên Kurd, dana 
sozên pile û payeyan bi kesên 
desthilathez û zaf sozên din yên bê 
naverok, hewla rakişandina herçiqas 
pitir ya xelkê bo ser sindoqên 
dengdanê da, heya ji raya giştî ya 
cîhanê re wisan bide xuya kirin ku 
hêşta di nav xelkê de cî û hitbar heye 
û rejîma wan meşrû e. Ji aliyê di^ 
opozîsyona îranê bona vê çendê ku ji 
cîhanê re bidin xuya kirin ku ev 
rejîme di nav xelkê de ne xwediyê çi 
cî û paygahekê ye û hilbijartin di 
pergala Welayeta Feqîh de ji bilî 
girtina jêsteke bê bingeh ya 
demokratîk, tu wateyek nine û tu 
bidestxistinek ji bo civatên xelkê û 
welat di şûn de nabe, daxwaz ji xelkê 
kir di şanosaziya hilbijartinê de 
pişikdar nebin û baykot bikin. 

Encama vê hilbijartinê bi 
desttêxistinek zaf ku tê de hate kirin 
û heta Kerûbî û Refsencanî dengê 
nerazîbûna xwe seba wan 
xilafkariyai. bilind kirin, serbarê vî 
halî jî hejmareke zaf kêm ji xelkê di 
hilbijartinê de pişikdarî kir. 

Xelkê Kurdistanê jî bi pêşwaziya 
bangewaza baykotê derketin û 
kêmtirîn radeya hilbijartinê di îranê 
de, li sê parêzgehên Kurdan yanî: 



Kurdistan, Azerbaycana Rojava 
û Kirmaşanê de hate kirin. Bi vî 
awayî xelkê Kurdistanê bi gotina 
NEyeke din bi rejîmê, vêzariya xwe 
ji vê rejîmê dane xuya kirin. 

Piştî vê şanosaziyê Mehmûd 
Ehmedînejad ku yek ji kesên herî 
kevneperest û paremayî yê heliyayî 
di Welayetê de, bi awayekî ne 
çavnihêr kirî bû Serok Komarê 
rejîmê û bi vî awayî hewl û xebata 
rejîmê ji bo yekdest kirina xwe û bi 
ser kar anîna kesekî paşverû benî 
gihîşte encamê. 

Dewleta Ehmedînejad, 

dewleteke ewlekar û leşkerî ye. Bo 
mînak Wezîrê Çandê yê vê dewletê, 
kesek bi navê Mihemed Husên 
Sefarmend e ku berê Cîgirê Sipaha 
nawçeya 6 ya welat û berpirsiyarê 
Deftera Siyasî ya Sipahê û xwedî û 
sernivîskarê rojnameya radîkal û 
tundraw ya Keyhanê bûye. Ev 
Wezîre yek ji kesên herî dijber û 
neyarê demokrasiyê ye, navhatî 
'ievalekî nêzîk yê Şerîetmedarî, 
berpirsiyarê niha yê rojnameya 
Keyhanê ye ku bi tevahî di 
welayetê de heliya ye. Ji aliyê 
Ekber Gencî ve di pêwendî tevî 
kuştinên rêzokî de hatiye sûçdar 
kirin. Bi hebûna navhatî di vê 
berpirsiyariyê de, divêt çi 
çarenûsek li benda çapemenî, 
sînema û muzîka îranê be. 

Yan anîna kesek wek Muhsin 
Êjeyî ku Melayekî radîkal e û ji 
murîdên Ayetula M[sbahê Yezdî ye. 
Di posta Wezareta îtilaatê de, divêt 
çi rojên dijwar û tarî li benda 
xebatkarên siyasî de be. Bê guman 
ew hevtayekî bêhempa yê Elî 
Felahiyan e. 


Heke bi ser kar anîna dewleta pitir 
leşkerî û ewlekar ya Ehmedînejad bo 
berevanîkirin li hember her êrîşekê 
ku bo ser rejîma Îslamî derkeve holê, 
lê dikeve û di vê çarçoveyê de 
bikaranîna tund û tûjî, serkut û 
çewisandina xelkê û binpêkirina maf 
û azadiyan di şûn de tê, ji aliyê din jî 
bê guman yekdestî û hevgirtina xelkê 
dijî rejîmê li pey tê ku mîna 
serhildana vê dawiyê ya xelki 
Kurdistanê bû. 


Tevî diyarîkirina Ehmedînejad 
Serok Komariyê, hêzên rejîmê 
hemû bajarên Kurdistanê bi diji elkê 
ketine meşandina tund û tûjiyê, 
hetanî ku di 18'ê Pûşperê, hêzên 
rejîmê li bajarê Mehabadê ciwanekî 
Kurd bi navê Şiwane Qadirî bi 
awayekî hovane şehîd kir û awayê 
şehîdkirina wî ciwanî heta bêhurmetî 
û sivikatîkirina bi termê wî bû 
sedema xuyakirina nerazîbûna xelkê 
vî bajarî dijî rejîmê. Xuyakirina 
nerazîbûna xelkê Mehabadê di 22'ê 
Pûşperê salvegera şehîdkirina Dr. 
Qasimloyê nemir bi daxistina hemû 
dukanên vî bajarî, awayekî din ji 
nerazîbûna medenî bû. 

Ciwanên bajarê Mehabadê bi 
qîrandina dirûşmên Qasimlo, 
Qasimlo rêya te dirêjî heye, xuya 
kirin ku nerazîbûn li hember kuştina 
wî ciwanî tenê destpêka meşeke 
berfirehtir û anîne rojeva daxwaz û 
xwastikên wan e ku di dirûşma 
Qasimlo, Qasimlo rêya te dirêjî 
heye xwe nîşan dida. Xelkê bajarên 
din yên Kurdistanê jî bo piştgirî ji 
daxwaz û xwastikên xelkê Mehabadê 
dijî cinayetên rejîmê dest dane 
nerazîbûnên medenî û ev 
xwepêşandane pitir ji mehekê dom 
kirin. 

Rejîmê û hin aliyên ne berpirsiyar 
gelek hewil dan xwenîşandanan ji 
rêya rast derxin, hêzên "Besîcî" yên 
rejîmê li bajarê Sine, agir berdane 
"Pasaja Hemîd" û xwestin wisan bidin 
xuya kirin ku ev nerazîbûne bê 
armanc in. Li bajarê Seqizê jî agir 
berdane "Husêyniyê"( Mizgefta olî ya 
Şîîyan) ku armanc ji wan 
agirberdanane çandina toyê dijminatî 
û dijberiyê di nav neteweya me de bû 
ku gelek zû ji aliyê PDK îranê ve, ew 
du hereketên rejîmê hatin mehkûm û 
şermezar kirin. 

Armanca din ya rejîmê ji wan 
karane kişandina xwenîşandan ber bi 
tund û tûjiyê bû, bona vê çendê ku 
rêya qirkirin û kuştinê xweş bikin û 
eva di kiryarê de tevî kiryar û 
piropagendeya hin aliyên -► 

ne berpisiyar ku teblîxa tund û tûjiyê 
dikirin, hev digre. Mixabin ew awayê 
piropagendeyê û hewlên rejîmê ji bo 
kişandina meş û xwenîşandanan bo 
van aliyane bû sedema serkuta 
bêrehmane li çend bajarên 
Kurdistanê û dehan şehîd û birîndar 
lê ket û sedan kes ji xelkê Kurdistanê 
ku piraniya wan ciwanên xebatkar 
bûn, ketine girtîgehan û li ber azar û 
îşkenceyên hovane yên 

kevneperestên desthilatdar û heta 
niha jî hejmareke berbiçav ji wan 
ciwanên xwedî hest û şoreşvan di 
girtîgehê de, di bin azar û îşkenceyê 
de mane. Li gorî serhejmariya para 
Dadê ya Azerbaycana Rojava, tenê di 
vê Parêzgehê de 149 kes hêşta di 
girtîgehê de ne. Di Parêzgehên din jî 
bi sedan kes di girtîgehan de mane 
ku di cihê xwe de ye li wir em tevî 
her bijîn gotin ji berxwedaniya tev 
girtiyên xebatkar, her bijî û silaveke 
taybetî jî ji bo Seîd Saidî û îclal 
Qewamî, du rojnamevanên biwêr û 
egîd bişînin ku li dijî rewşa girtîgehê 
û awayê livîn û riftara zîndanvanan 
tevî girtiyan, gireva birçîbûnê girtin. 
Girevgirtinek ku ji 22'ê Gelawêjê ve 
dest pê kiriye. 

Pêvajoya girtina ciwanan li bajar 
û gundên Kurdistanê her didome û 
roj nine ku hêzên rejîmê bêwext 
neçine malên xelkê û piştî nerihetî û 
azardana malbatan, evladên wan 
rapêçî girtîgehên rejîmê neken. 

Ji xasmaniyên vê xebata gelî: 

-Hevgirtin û hevrefiya xortên 
neteweya me ji Bakûr heta Başûrê 
Kurdistana îranê 

-Serhildana asta bilind ya bîr û 
ramana neteweyî di nav neteweya 
me de 

- Ceribandina awayeke din ya 
xebata gelî dijî desthilata tevxwaz 

- Anîne rojeva dubare ya daxwaz 
û xwestikên neteweyî 

- Dengvedana vê xebata gelî di 
kom, civîn, medya û ragihandina 
hundir, herêm û navneteweyî 

- Serbarê têgihîştin ji vê rastiyê 
ku rejîmê taba nerazîbûn û rexneya 
xelkê nake, her xwenîşandaneke dijî 
rejîmê kuştin, birîndar bûn û girtinê 
di şûn de dibe, meşandina wan 
xwenîşandanane di asteke berfireh 
d( nîşanc bê tirsî û stûxwar nekirina 
neteweya me ye. 

Herçiqas wan xwepêşandanane di 
asta navneteweyî û îranê de li gor 
mezinahî û bêmînakiya nerazîbûne 
dengvedan nebû, lê dîsa îşare kirin bi 
helwesta Wezareta Karê Derve ya 
Amerîka derheq nerazîbûn dijî 


serkuta xelkê û nameya bedew ya 
Menûçêhr Mihemedî, xebatkarê 
netirs û navdar yê îranê ku rû ji 
dayîk û bavê xwe dike û 
dibêje:"Niha 28'mîn roja 
girevgirtina min ya birçîbûnê ye, 
daxwazê ji we dikin bedela piştgirî 
kirin ji min, piştevaniyê ji daxwaz û 
xwestikên xelkê serhildayî yê 
Kurdistanê ji bo azadiyê bikin. Behî 
û serexweşiyê ji neteweya Kurd û 
Partiya Demokrat seba şehîdên vê 
xwenîşandanê dike". 

Piştî vê rûdanê rejîmê bi awayekî 
serweyî û derew, bo vekolîn ji 
çawaniya qewimîna ew meş û 
nerazîbûnane, çend şand ji bo 
Kurdistanê hinartin, heta bi dîtina 
xwe ku xwegêjkirin ji pirsgirêka 
Kurdistanê ye, bihewilîne wisan bide 
xuya kirin ku xwenîşandanên xelkê 
Kurdistanê dijî çend rayedaran e ku 
baş nexebitîne. Lê hemû carê tevî 
bersiva ron û wêrane ya xelkê 
Kurdistanê rû bi rû bû û rejîm di vê 
hewla gemar ya xwe de ne serkevt. 

Di yek ji wan civînên tevî xelkê 
de, kurekî netirs û xebatkar yê 
neteweyî wiha tê axavtinê: 

"Gelî birêzan, de r ^Kê em 
dibînin yan dibihîsin di qonaxek ji 
demê de dirûşma xelkê û opozîsyon 
(Partî û rêxistinên siyasî yên bi 
dîtina wan ne qanjnî) a Kurd 
hevdigre, we pê ecêb nabe, çunkî 
ev opozîsyone ne Amerîka û ne 
Ewropa ji me re şandiye. Ew xortên 
vî welatî ne û ji nav dilê vê civakê 
de hilketine. Bîrkirin ji bilî vê çendê 
şaş e, heke hûn difikirin ku bi 
dûrxistina opozîsyona Kurdistanê ji 
meydana bûyeran karekê dê pêş de 
bibin, hûn ji rêyeke şaş re çûne. 
Dûrxistina wan ne tenê nabe 
sedema aramî û ewleyiyê, belkî 
pirsgirêkê aloztir dike. Pêşniyara 
min eva ye ku hûn werin û tevî 
opozîsyona Kurd li ser maseya 
gotûbêjê birûnin ku eva gelek 
çaresaz dibe". 

Eva bersivek e ku divêt rejîmê bi 
xwe ji kakila bûyeran zanîba û 
xwegêjkirin çi ji bingeha pirsê 
naguherîne. Eva gotina hemû xelkê 
vî neteweyî ye. 

Pirsa bidestxistina çekên etomî 
ku eva demek e îran bi dizî ve 
xebatê bo dimeşîne û di wan salên 
dawiyê de lê eşkere bûye, ji bo 
rejîmê bûye pirseke heysiyetî û 
heta şiklê neteweyî jî pê daye û li 
ser destpêkirin û çalakkirina 
navendên dewlemendkirina 


Uraniyûmê pêdiçeqîne. 

Rejîm dibêje armanca wan jî 
zengînkirina teknolojiya Etomî, ne 
bidestxistina çeka Etomî ye. Heke 
em balê bidine karnameya 
derbazbûyiya îranê, derdikeve ku ji 
bilî derew, fêl û xapandinê nebe, tu 
tiştekê ji civaka navneteweyî re 
pêşkêş nekiriye. 


cari 


Berpirsiyarên rejîmê her 
tiştekê dibêjin û piştî gotinên xwi 
bi awayekî din dixebitin. Lewre 
Rojava jî li ser sekinandina hemû 
cure dewlemendkirinekê ji hêla 
îranê tekezê dike û baweriya wan 
bi îranê nemaye. 


Di van rojane de dosya Iranê di 
Rêxistina Enerjiya Etomî dikeve ber 
bas û egera şandina perwendeya 
Etomî ya îranê bo Konseya 
Ewlekariyê ya Rêxistina Neteweyên 
Yekbûyî heye û renge biryareke 
gunehbarkirinê ya Konseya 
Ewlekariyê ya RNY li ser îranê di 
şûn de be. 

Tevahiya van bûyerane me tîne 
ser vê baweriyê ku welatê îranê di 
pêşerojeke nêzîk de diçe nav 
qonaxek nû, ji bo rû bi rû bûn tevî 
vê qonaxa nû, hewce ye hêzên 
opozîsyon û demokratxwaz bi giştî 
û nemaze^ hêzên siyasî yên 
neteweyên îranê, refên xwe ji bo 
berevrû bûn tevî egerên pêşîn 
hevgirtî bikin. Bê guman divêt rol û 
bandora PDK ji pêkanîna vê hevrefî 
û hevahengiyê de rolekî berbiçavtir 
ji caran be û ji bo vê meremê bi 
avêtina gavên jêhatî û bîr û fikra 
hûr, divêt em di asta bilind vî 
qonaxî de bin. 

Di vê boneyê de, di salvegera 
şehîdkirina rêberê jêhatî û gernas 
yê Partiya me, Dr. Sadiq 
Şerefkendî, em bo careke din rêz û 
hurmetê ji xebat û tekoşîna şehîdên 
Mîkonosê digrin û sozê bi wan re nû 
dikin ku heya bidestveanîna hêvî û 
armancên neteweya me, em dê 
xebat û tekoşînê bidomînin. 

Herwiha tevî behî û serexweşî ji 
malbatên şehîdên vê dawiyê yên 
meşên nerazîbûna xelkê 
Kurdistanê, em hêviya başbûnê ji 
birîndaran re û azadî ji girtiyên 
siyasî re dixwazin. 

Bihiloşe rejîma Komara 
Îslamî. 

Serkeve xebata neteweya 
Kurd Bi rêberiya PDK îranê. 

Hûn jî serkevtî bin. 

Demokrasî, buha 
û piratîka wê 


(Pişka 16) 


Kurmanc Hakkî 
kurmanchakki@yahoo.com 


Hinek rexne li ser şiroveyên sade ya yeksaniya ramyarî 

Me di hejmara berê de basa teoriya yeksaniya ramyarî ji mêzegeha Dahl 
kir. Di vê beşê de em dê dirêjiya mijarê li ser rexneyên ku ji vê teoriyê tên 
girtin rawestin: 

Girifta berçav ya teoriya Dahl şirovekirina wî li ser yeksaniya ramyarî ye, 
ku li gor wî divêt jibîr û ramanên siyasî yên welatiyan re giraniyek wekhev 
di biryarên siyasî de bê dan. Siyasetvan Çarlz Bêytz navê teoriya Dahl 
daniye şiroveya sade ya yeksaniya ramyarî. Li gor wê teoriyê (teoriya 
Dahl) merca yeksaniya siyasî ewa ye ku welatiyan bi awayekî wekhev mafê 
beşdarî di biryarên kollektîv de hebe. 

Şiroveya sade ya wekheviya siyasî dê li çend mêzegehan bikeve ber 
rexneyan: Me di berê de basa giriftên hilbijarteya civakî dema ku divêt di 
navbera zêdeyî du altirnatîvan de yek bê hilbijartin, kir. Bêytz bala xwe 
dide girifta şiroveya yeksaniya siyasî di mêzegeha tengeja hilbijartina civakî 
de. Tenê şêwaza dengdanê bi awayên cur bi cur tên şirove kirin. Bo nimûne 
merca dengdana bi nepenî bo hilbijartina prêfirênsa mirov wekheviya 
şûndanîna civakî ya wana ye, bê berçav girtina nasnameya berendaman 
(kandîdên hilbijartinê). 

Bêytz şiroveya wekheviya siyasî di gel şiroveya wekheviya aborî berhev 
didet. Li gor şiroveya sade ya wekheviya siyasî, mirov mafê wekhev heye ji 
bo şûndanîn li ser biryarên siyasî. Ew şirovekirinê mirov dikare di gel wan 
teoriyên aborî berhev bide ku li gor wan: Her kesê diviya hertim û bê 
berçav girtina kar û cihê civakî yê wana dahatên wekhev hebe. Bi wê dîtinê 
divêt mirovan hertim mafê wekhev di biryardanên kollektîv de hebe. Li gor 
Bêytz ew cure şirove kirinane gelek sakarane ne. 

Eger daxwaz li ser wekheviya welatiyan di biryarên siyasî de be, di gel 
metodên hilbijartina civakî diviya piroseyên acêndeya (bas/bername) siyasî 
jî bi awayekî wekhev bê şirove kirin. 

Acêndeya siyasî bi wateya pirsyarên pêweridîdar bi bername yan biryara 
siyasî ye ku ji bo bersîvdana her yek ji van pirsane metodên cur bi cur bi 
kar tên. Bo nimûne Dahl li vê baweriyê ye ku divêt acêndeya pirsên siyasî û 
piroseya biryardanê di dema dengdanê de wekhev be. Li gor Bêytz, ewa 
destpêkek baş, lê ne kemilî ye. 

Bêytz wekheviya siyasî bi wê awayê berçav digire ku diyarîkirina 
acêndeya siyasî di rewşek îdeal de bibe û hemû welatiyan di pirsek taybetî 
de prêfirênseke wekhev hebe. Di wê rewşê de welatî hilbijarteya siyasî ya 
xwe li gor qazanc û berjewendiyên xwe ye. Yeksaniya siyasî di vî warî de 
dê demekê misoger biba, g r pirsa herî giring li gor welatiyan bê helbijartin 
û bikeve ber dengdanê û welatiyan maf û giraniya wekhev hebin, bê berçav 
girtina nasname yan naveroka pirefirênsa wan. 

Merca yeksaniya siyasî ya sade ewa ye ku pirsgirêkên pêwendîdar bi 
dengdanê li gor hilbijarteyên welatiyan yên berê be. Her çawa be, ewa ne 
dîtineke realîst di helbijartina acêndeya siyasî de ye. Têgihîştin û dîtina 
takekesan li ser mijarên siyasî bi aliyê kêm beşek li ser bingeha gotûbêjên 
civakî û giştî tê pêk anîn. Di gotûbêjên civakî de takekes berjewendiyên 
xwe li gor rewşa civakî û dîtin û ramanên takekesên din hildibijêrin. Bo 
nimûne peyvîn li ser referandomê bo serxwebûn yan federaliyeta 
Kurdistanê girêdayî bi rewşa civakî, navneteweyî û asta amadeyiya 
partiyên xwedî rol di bizava neteweyî de ne. Di basa referandomê ji bo 
Kurdistanê her takek Kurd li gor rewşa siyasî, civakî û berjewendiyên xwe û 
li gor wan argûmêntên ku di civakê de hene biryarê dide. 

Şirovekirina rojeva siyasî basa yeksaniya ramyarî gelek aloz dike. Li gor 
Bêytz hebûna prefêrensa siyasî ya welatiyan encama pêwendiyên civakî û 
gotûbêjên hola pirsên rojevê ne. Li gor wî bi hebûna altirnatîvan, welatî 
dikaribin bi hev re bikevin diyalogê, fêr bin û bîr bikin û hevdem jî dîtin û 
ramanên wan bihên guhartin. Ferz kirina wê yekê ku welatî bi destnîşan 


kirina rojeva siyasî bikaribin bi 
awayekî wekhev pirêfirênsên xwe 
hilbijêrin ne bese. Ji ber wê ye jî ku 
prêfirênsa siyasî ya welatiyan ji 
rojeva ramyarî nayê cuda kirin. Bi vî 
awayî yeksaniya siyasî di 
biryardanan de pêwîst bi gotûbêjek 
kûrtir heye. 

Di wê beşê de em dê kêmasiyên 
wehkeviya siyasî ya sade ji 
mêzegeha normatîv û yasayî bidi 
ber lêkolînê: Dahl di teoriya xwe d 
basa wê yekê nake ku çi bîr û 
ramanên siyasî li biryardanên ku 
ser bingeha dengê piraniyê ye bê 
berçav girtin û çi ji wan hizran bên 
winda kirin. Her wek Dahl bi xwe jî 
bala xwe didetê, ewa yek ji giriftên 
demokrasiyê ye, ji ber ku gelek 
biryarên ku bi awayê demokratîk tên 
dayîn dikaribin mafê kêmaniyan 
pêpes bikin Ewa jî dibe hegera wê 
yekê ku mirov bîr bike ku demokrasî 
mafê kêmaniyan sinûrdar dike û her 
wek Dahl dibêje piraniya civakê wê 
demê bingehên demokrasiyê bin pê 
dikin. 

Di gel wê jî biryardanên bi awayê 
demokratîk bi hizra Dahl ne dijî 
bingehên demokrasiyê ne. Bi raya 
Dahl bo nimûne Dewletên Yekbûyî 
yên Amerîka ku tê de dadgeha bilind 
ya dewleta navendî û eyaletan mafê 
çawdêriyê li ser mafên destpêkî yê 
welatiyan heye, baştirîn nimûne 
nine. Bi hizra wî zêdebûna desthilata 
dadgehan dibe sebebê kêm bûna 
mafê welatiyan. 

Kêmasiya mafê welatiyan ewa ku tê 
de tenê basa mafên destpêkî yê 
welatiyan kiriye. Bo nimûne mafê 
çapemenî, rêxistin û axaftinê. Di welatên 
Lîberal da ji bilî wan mafane mafê 
xwedîbûnê 1 , mafê serbestiya olî (ayînî), 
serbestiya wîjdanî û mafê parastina 
jiyana tekekesî hatiye misoger kirin. Ji 
wana mafê xwadîbûn û parastina jiyana 
takekesî ne ji wan mafane ne ku bi mafê 
demokratîk bên navdêr kirin. Lê mafê 
serbestiya ayînî û serbestiya wîjdanî 
mirov dikaribe bêje, mafên bingehîn yên 
demokratîk in. Ji ber ku mirov diviya 
otonomiya moralî (exlaqî) hebe hetanî 
bikaribe otonomiya bîr û raya derbirînê ji 
hebe. 

Eger em qebûl bikin ku 
wekheviya sade di demokrasiyê de 
wekheviya civakî naîne, divêt em di 
şûn teoriyeke nû ji bo bersîva vê 
pirsê bikevin. Divêt hizra 
edaletxwazane ya demokrasiyê bi 
awayekî nû bê şirove kirin. Me 
hewce bi teoriyekê heye ku bikaribe 
hewcehiyên pêwîst bo hilbijartina 
prêfirênsa welatiyan di biryarên 
kollektîv de pêşkeş bike. Dîtina han 
di hejmara tê de em dê li teoriya 
Bêytz bigerên. 

1 Clu^JLa / aa. 

Dosya Etomî ya îranê 
di rêya Konseya 


Ewlekariyê de 



Demeke dûr û dirêj bû ku 
gotûbêj, danûstandin û 

hewildanên dîplomasiyê der barê 
bernameya Etomî ya îranê di 
navbera vî welatî û 3 welatên 
Almanya, Fransa û Îngilîstanê bi 
nûneriya Yekîtiya Ewropayê di 
rojeva siyasî de bû. Dosya Etomî 
ya îranê di civînên çend rojên 
çûyî(19-24'ê Septembera 

2005'an) yên Ajansa Vejena 
Etomê ya Navneteweyî de ^kete 
rojevê. Bernameya Etomî ya îranê 
mijara sereke ya vê gera civînên 
AVEN bû. 

Aqibet êvariya roja şemî 24'ê 
Septembera 2005'an, 3 welatên 
Ewropayê: Almanya, Fransa û 
Îngilîstanê pêşniyarnameya xwe 
ya amadekirî pêşkêşî Lijneya 
Rêveber ya Ajansa Vejena Etomê 
ya Navneteweyî kirin û bi piraniya 
dengan hate pesend kirin. 

Ji 35 welatên endam di Lijneya 
Rêveber ya AVEN de 22 welatan 
dengê Erê, 12 welatan dengê 
bêalî (xwe ji dengdanê oarastin) 
û tenê welatê Venezuelayê, ew jî 
bi sedema hebûna têkiliyên nebaş 
di navbera vî welatî û Amerîkayê 
dengê Ne da biryarnameyê. 

Di vê biryar.iameya nû ku dijî 
îranê hatiye pesend kirin, 
hikûmeta Îslamî ya îranê bi 
binpêkirina peymana pêşîgirtin ji 
pêşdebirina çekên Etomî ya 
Navneteweyî hatiye mehkûmkirin. 
Herwiha di biryarnameya Ajansê 
de hatiye ku bernameya etomî ya 
îranê ji bo aştî û tenahiya cîhanê 
bi xeter e. Lewre di biryarnameyê 


de hatiye gotin ku dosya Etomî ya 
îranê divê bo Konseya Ewlekariyê 
ya Rêxistina Neteweyên Yekbûyî 
bihê şandin. Ji ber ku Konseya 
Ewlekariyê berpirsiyariya 

parastina aştî û tenahiya cîhanê 
heye. 

Ev biryarnameya di rojên 
destpêka civînê de hatibû ber bas, 
lê tevî dijberiya hin welatan rû bi 
rû bû. Guhertina balkêş ya di 
naveroka biryarnameyê de ku roja 
şemî, 24'ê vê mehê hate 
pejirandin, eva ye ku dema bilez 
ya şandina Dosya Etomî ya îranê 
bo çaxeke ne xuya hatiye diyarî 
kirin. Tê gotin ku di civîna pêşîn 
ya Lijneya Rêveber ya Ajansa 
Vejena Etomê ya Navneteweyî de 
ku mehek û nîva din tê lidarxistin, 
dê biryara dawiyê li ser şandina 
Dosya îranê bo Konseya 
Ewlekariyê ya NY bihê dayîn. 


Biryara nû ya AVEN'ê rêya birina Dosya Etomî 
ya Iranê bo Konseya Ewlekariyê ya UN'ê vekir 



Di naveroka biryarnameya 
pejirandî de, îran hatiye neçar 
kirin ku hemû xebatên xwe yên 
dewlemendkirina Uraniyûmê ^bide 
sekinandin. Rayedarên îranê 
dibêjin ku bi çi awayekê ne amade 
ne ji helwestên xwe der barê 
zengînkirina Uraniyûmê û xebat ji 
bo berhemanîna çekên Etomî 
paşde bikişîne. 

Bi salane ku karbidestên 
kevneperest û terorîst yên Komra 
Îslamî îdiaya vê çendê dikin ku 
bernameyên Etomî yên îranê 
aştîxwazane ne. Lê raya giştî ya 
cîhanê û nemaze Dewletên 
Yekbûyî yên Amerîka û welatên 
Ewropayê û ... guman û şik di 
armanc û^ xebatên etomî yên 
Komara Îslamî ya îranê û 
bidestxistina çekên etomî ji hêla vî 
welatê paşverû û dîktator hene û 
vê pirsê bi gefeke xurt û mezin ji 
bo aştî û tenahiya cîhanê dizanin. 

Piştî vê biryara giring li ser 
îranê di Lijneya Rêveber ya AVEN 
de, gelo diyalog û gotûbêjên 
dîplomasiyê li ser vê dozê dê 
berdewam bibin an na? Û gelek 
pirsên dinê ... . Bê guman armanc 
û meremên qirêj û dijî mirovane 
yên vê rejîma kevneperest ji her 
kesê re xuya ne. Yekîtiya 
Ewropayê ku di destpêkê de dijî 
biryara Amerîkayê li ser şandina 
Doza Etomî ya îranê ji bo Konseya 
Ewlekariyê ya NY bû, xebatên zaf 
yên dîplomasiyê bi îranê re pêk 
anîn û ji wan re jî aşkira û xuya 
bû û rûçikê rastîn yên armancên 
qirêj û gemar yên Komara Îslamî 
bo wan derkete holê. Ya rast eva 
ye ku Ewropayiyan tenê ji ber dan 
û standinên aborî û bazirganiya bi 
vê rejîma paşverû re heta vê 
demê tevî Komara Îslamî ya îranê 
hewl û xebatên dîplomasiyê 
dimeşand. Renge di pêşerojê jî ew 
gotûbêj her bidomin. Lê ya girîn 
eva ye ku niha rêya şandina 
Dosya Etomî ya îranê ji Konseya 
Ewlekariyê ya NY re hatiye 
vekirin. 

Rojeva siyasî ya ^ pêşiya me 
dema şandina Dosya îranê ji hêla 
rêxistina AVEN'ê bo Konseya 
Ewlekariyê diyarî dike. 

Agirî, hejmar 24, 30’ê Septembera 2005 


CIVAKÛJÎN 



Fisada aborî mezintirîn asteng û 
arîşeya li ser rêya gihîştin bi 
pêşdeçûna aborî û civakî ya welat e. 
Ji ber vê ku yasayan dişêwîne û 
herweha bingehên geşekirina 
aboriyê jî bêhez û lawaz dike. 

Tesîr û bandorên fisada aborî, 
pêtir hevrîşê tex û qatên hejar û 
belengaz yê civakê dibin, ji ber wê 
çendê ku texên belengaz yên civakê 
piranî bi îmkanat û xizmetkariyên 
dewletî piştrast in û karîn û şiyana 
bihayên çavkanîgirtî ji 

bertîlwergirtin û parvekirina 
neadîlane ya îmtiyazên aborî ninin. 

Fisad ew siyaset û bernameyên 
ku armanca wan ji holê rakirina 
belengazî û hejariyê ye, ji nav dibe 
û bi şikestê re rû bi rû dike. Lewma 
divêt dewlet ji her terze kiryarekê 
ku fisada aborî di hemû astên 
desthilatê de(bi taybet di astê 
serwe ya rayedar û karbidestên 
payebilind û derdorên wan de) ji 
nav dibe, xurttir bike û bi tundî li 
hemberî metodên cur bi cur yên 
fisada aborî weke hilatin ji dana 
maliyatê, qaçax û baziraganiyê û..., 



îmtiyazên taybetî yên aborî bi 
xizm, kes û karên rayedarên 
dewletî raweste heya ku delîve ji 
bo geşekirina aborî û civakî ya 
welat pêk bihêt. 

Li gor rapora Rêxistina 
Navneteweyî ya 

Zelaliyê(şefafiyet), Komara 

Îslamî ya îranê di warê asta 
berfirehî û xurtbûna fisada îdarî 


de weke bertîlxwarin û gendeliyê 
û... di nava 146 welatên cîhanê de 
di rêza 57'ê de û di nava 12 
welatên Rojhilata Navîn de piştî 
îraq, Felestîn û Lubnanê de di rêza 
4'an de cih digre. 

Di vê raporê de qasê fisadê di 
welatên cur bi cur de bi hejmarên 0 
hetanî 10 hatiye nîşandan, çiqas 
hejmara di vê navberê de zêöei 
be, nîşana fjsadê kêmtir e. Ev 
hejmare ji bo îranê 2/9 hatiye nîşan 
dan. 

Li gor vê raporê welatên 
Rojhilata Navîn mîna îraqê rêza 17, 
felestîn36, Lubnan 49, îran 57, 
Mîrîtiyên Yekbûyî yên Erebî 117, 
Behreyn 113, Urdin 110, Qeterl09, 
Kuweyt 103, Erebistana Seûdî 57, 
Sûriye jî rêza 74'an a cîhanê bi xwe 
girtin. Aherweha Uman jî paqijtirîn 
welatê Rojhilata Navîn di warê 
gendelî û bertîlxwarinê de hatiye 
destnîşan kirin û di rêza 118'an a 
cîhanî bi nimreya 6/2 hatiye cih 
dan. 


îran di bikaranîna Muxediratê de bû şampiyon! 



Rêxistina Neteweyên Yekbûyî di rapora xwe ya 
dawiyê di sala 2005'an de, îran li pileya yekem ya 
bikaranîna madeyên Muxediratê di cîhanê de, 
de tnîşan kir. Serhejmariya RNY dibêje ku zêdetir ji 4 
Milyon Mutadên madeyên bêhişker di îrana 70 Milyon 
kesî de hene. Welatê Qirqîzistanê bi navbereke gelek 
zaf ji îranê re, di pileya duyem ya cîhanê de ye. 

Lêkolîn didin kifşê ku sedemeke eslî ya bikaranîna 
zaf ya Muxediratê bêkarî ye. Bêkariyê peywendiyeke 
rasterast bi vê nexweşî û pirsgirêka xurt ya civakî re 


heye. Heşîş, Hiroyîn û Tiryak 3 cureyên Muxediratê 
ne ku niha li îranê bi awayekî zaf û berfireh tên 
bikar anîn. 8/2 ji sedê ya vê nifûsa ku mutad e 
ciwanên bin 15 saliyê pêk tînin. Vê pirsê rewşa 
jiyana civakî li îranê xistiye ber tirs û nigeraniyê. 

Li gorî agahiyên Radyoya "Ferda" ya Farsî ziman 
di roja 24.09.2005'an de, rojnameya navdar ya 
Waşîngton Post, parek zaf ji weşana xwe di roja 
înê 23.09.2005'an taybetî ji bo mijara zêdebûna 
ecêb û berfireh ya bikaranîna Mewadên Muxedir li 
îranê terxan kiriye. 

Rapora vê rojnameya bi nav û deng jî dibêje ku 
îran li gor nifûsa xwe, pileya yekem ya cîhanê di 
hejmara wan kesên ku mewadên Muxedir bi kar 
tînin heye. 

Sedennên zêdebûna berfireh ya vê pirsgirêka 
civakî li îrana bin desthilatdariya reş û tarî û dijî 
mirovahiyê ya Komara Îslamî ye ku divêt bikeve ber 
lêkolîn û dahûrandinan. Em dê bihewilînin di 
hejmarên tê yên Agirî de li ser vê mijara girîng 
rawestin. 

Jêder: 

- Radyo "Farda", roja 24.09.2005'an 

-Rojnama etemad, çapa Tehranê 

CIVAK Û JÎN 


Li Bane keçek bi terzeke 
hovane bi destê bavê 
xwe hat kuştin 


Jin zêdetir ji mêran 
tûşî îdzê dibin 


Di roja 31.06.1384 

(22.06.2005)'an de, li gundê Tajebanî 
ya Bane Reuf Feqê Mehmûd keça xwe 
bi navê Sumeye bi sedema vê çendê 
ku razî nebûye tevî kesekê ku wî jêre 
diyarî kiriye bizewice, xiste bin 
Otombêlê û kuşt. Li gor agahiyan wî ji 
bo temirandina hesta namûsperestî û 
kevneperestane ya xwe serê Sumeyê 
jî li cendekê wê cuda kir. 

Hêjayî gotinê ye ku Sumeye pêştir 
ji aliyê kurekê ku tevî de evîndarî 
kiribû, hatibû xwastin, lê bavê 
Sumeyê daxwaziya wî xortî qebûl 
nekiribû û Sumeye dabû kurekî din ku 
ne bi dilê wê bûye. Sumeyê jî xwe 
tevî evîndarê xwe dabû revandin. 
Piştre bi vê qedera nexweş û cinayeta 
hov re rû bi rû bû. 

Salane yek milyon kes bi 
sedema paqij nebûna 
xwezayê jiyana xwe ji 
dest didin 

Li gorî rapora Rêxistina 
Tenduristiyê ya Cîhanê, salane bi 
qasî yek milyon kes li qareya Asya û 
Uqyanûsa Aram de bi sedema paqij 
nebûna hawîrdorê, jiyana xwe ji dest 
didin. 

Li gorî rapoja nûçegihaniya 
Xwendekarên îranê (îsna), niviya 
wan kesên ku jiyana xwe ji dest 
didin, goriyê ava xwarinê ya pîs, pîs 
bûna hewa û hwd ... ne. 

Kargêrê Civata Muzîka 
bajarê Selmasê hate 
destbiser kirin 



Xwandina lêkolînvanên 
zanîngeha Karolînaya Başûr ya 
Amerîkayê eyan dike ku jin zêdetir 
ji mêran tûşî nexweşiya îdzê dibin. 

Li gor wan lêkolînane ku li ser 
riftar û sîstema berevanî ya laşê 
wan hatiye kirin, jin û keçên 15 
heta 24 saliyê, li gor mêrên 
hevtemenê xwe, zêdetir tûşî îdzê 
dibin. 

Ev lêkolîne ku li ser pitir ji 11 
hezar kesan hatiye kirin, dide xuya 
kirin ku sîstema berevaniya laşê 
jinan di hemberî êrîşa vayrosa HIV 
yê li gor mêran lawaztir e û ew yek 
dibe sedem ku jin zêdetir tûşî wê 
pirsgirêkê bibin. 

Herweha jin kêmtir ji mêran 
şîretên paqijiyê ji bo xwe parastin li 
hember tûşbûn bi HlV'yê bi cî tînin 
û di encam de egera tûşbûn bi HIV 
yê di wan de zêdetir dibe. 


zîka bc 

L 


Berpirsiyarê Civata Muzî 
Selmasê bi erêya dadgeha 
wenêrînê(tecdîdê nezer) ya 
parêzgeha Azerbaycana Rojava ji bo 
heyamê çar mehan tê destbiser 
kirin. 

Ebas Nîkrewan Kargêrê Civata 
Muzîka Selmasê bi guneha xebatên 
cudayîxwaziyê, ji aliyê dadgehê ve 
bo heyamê çar mehan sûçbar kirin, 
lê ji ber ku Nîkrewan nerazîbûna 
xwe li hemberî wî hukmî nîşan dide, 
dosyeya wî diçe dadgeha wenêrînê, 
lê li wir jî car din ew hukme tê erê 
kirin. 

Hêjayî gotinê ye ku sûçê ku 
Nîkrewan pê hatiye tawanbar kirin, 
tenê sazkirina çend CD'ên bi zimanê 
Azerî ye. 


„ Keça Pakistanî difin û 
jar %lêvên xwe ji dest dan 


Di Pakistanê de keçeke 19 salî 
ku ji dadgehê daxwaza veqetiyan 
(telaq)ê kiribû, ji aliyê mêrê xûşka 
xwe hat siza dan û lêv û difina wê jî 
hate birîn. Li gorî nûçevaniya Fars, 
Amine Ebas a 19 salî ku tevî birayê 
xwe ji dadgehê ve dizivirîn, kete ber 
êrîşa mêrê xûşka xwe û lêv û difina 
wê hate birîn. 

Eva di halekê de ye ku di salê de 
bi sedan jinên Pakistanî goriyên 
tund û tûjiya mêrên xwe dibin û 
canê xwe ji dest didin. 

Jêder: irwomen.com 


Peyama Yekîtiya Xwendekarên 
Demokrat ya Kurdistana îranê 
bi hilkevta destpêka sala nû ya 
xwendinê 


Sala nû ya hînbûnê pîroz be ! 
Xwendekarên birêz ! 

Azadîxwazên îran û Kurdistanê ! 

Salekî nû bi xebat û tekoşîna di rêya 
xwendin, zanist û hînbûnê dest pê kir. Salek li 
pêşberî me de ye ji bo ku astê zanîn, 
têgihîştin û şiyana xwendekaran bi cehd û 
xebata wan hê zêdetir geş dibe û her di v< 
rêyê de û bi hebûna wan civaka me dê hêdî 
hêdî ber bi civakekî pêşkevtî gavan avê. Li 
kêleka destpêbûna salekî din ji bo xwendin û 
hîn bûnê, salekî din jî ji bo domandina xebata 
azadîxyvaziyê di nava zanîngehan de dest pê 
bûye. îsal bi hatine ser şola baskê turuhat 
perest, erkekî qurstir dikeve se milê 
xwendekarên azadîxwaz û gişt azadîxwazên 
welêt. 

Yên ku heyanî niha piştî derbazbûna dehan 
salan bi ser hizra daxistî ya^lestpêka hatne 
ser şola Meleyan ve û piştî ev hemû hovîtî û 
xwînrêjiya dezgehên wan, niha bi awayekî 
ustaljîji rabihuriya xwe dinihêrin û dixwazin bi 
vê naverokê û têgihîştinê ku hene wergeranek 
ji vî serdemî re hebin, evên ku nîrê zordariya 
meleyan bi dest girtine û hem li warê 
piropagendeya tiruhatî û nezaniyê û hem li 
warê tepeserkirina azadî û azadîxwazan ve 
dikevin çepera dijberiya zanîngeh û navendên 
zanîn û serhildanê. 

wendekarên Kurd! 

Xelkê azadixwaze Kurdistanê! 

Hêşta termê bixwîne şehîdên 3'yê 
Reşemeya sala 1377an li ber çavê me winda 
nebibû ku havîna îsal baskekî din yê rejîmê 
xwînmijên xwe yên di menbera Xumeynî de ra 
hatî, dişînin Kurdistanê ji bo xendiqandina 
dengê azadîxwazan. 

Niho erkê ser milê xwendekarên Kurd e ku 
rêya şehîdên serhildana havîna 1384(2005) 
an bidomînin û bi bîrvexistina hevalên xwe 
yên desteser kirî, mil bi milê xwendin û 
hînbûnê, xebata demokrasîxwazî û 
azadîxwaziyê bidomînin û heya azadiya 
hevalên xwe yên bendkirî û heta gihîştina 
neteweya wan bi mafên xwe yên berheq û 
herweha heya avabûna demokrasiyê di îranê 
de, ji bo demekê jî, ji xebata xwe newestin. 
Xwendevanên Kurd! 

Azadîxwaz û hev çeperên me ! 

Di sala nû ya xwendinê de, salek ku rejîma 
kevneperest û dijî azadiyê dixwaze desthilata 
xwe ya gemar û qirêj berfireh bike û weke 
dibêjin serî ji hemû kunên hizrî û civakî û 
siyasî bixe, di vê demê de ku rejîmê kîn ji 
neteweyên îranê hil girtiye û xwîna 
azadîxwazan dirêje, erkê ser milê me ye ku ji 
bo xwerêxistin û ji hevciviyanê, hêz û şiyana 
xwe bixin ser hev û mil bi milê çîn û qatên din 
yên civakê, ji bo bidestveanina azadî û mafê 
neteweyeî û rizgariya mirov ji desthilatê 
kevneparêzan, bixebitin. 

Sala nû ya xwendinê ji we pîroz be 

Serbikeve xebata azadîxwazane ya xwendekar 

û azadîxwazên Kurdistanê 

Serkeve xebata neteweyî ya ntewenên îranê 

Cihgir be demokrasî di îranê de 

Desteya Rêveber ya Yekîtiya Xwendekarên 

Demokrat ya Kurdistana îranê 

1384.07.03 

2005.09.25 

ÇAND U HUNER 


Roman û Ewropa 

Mîlan Kondera 

Wergeran jî Farsî: Emîr Şuaîvend (Beşa 4) 

Ji mêj dem e ku pêşerojnêr, Sorealîst û Avangordîstan bi 
gelemperî li ser dawî hatina temenê romanê axivîne. Wan digot 
ku roman ji karwanê pêşkevtinê vemaye û dike ku di rêya 
pêşerojekî cuda û nû de gavan avê û ji vir pê de roman dê 
hunerek be ku tu wekheviyek bi pêşeroja xwe ve nebe. Te digo 
qey roman jî weke xizanî, taxên serdest, tirumbêlên ji karketî û 
kilavên şapo ye ku di bin siya edaleta dîrokê de dê winda bibe. 

Lê ger ku Servantes hîmdarê serdemê nû ye, divêt ku bi dawî 
hatina mîratê wî, serdemê nû jî bi dawî bihê. Lewra ev şîna ku 
hin kes ji bo romanê digêrin bê kakilin. Bê kakilin ji ber ku min 
mirina romanê dîtiye û ew ceribandiye. Ez şahid bûm ku di 
encama sansor, tengasî û givaşên îdeolojîk de, cîhana ku para 
girîng e jiyana min di wê de qetiya, cîhana ku carna bi cîhana 
totalîtarîzm tê xwendinê roman bi mergekî hovane ji nav bir. 
Lewra tu şikek nine ku roman ji nav çûye, herweke ku serdemê 
nûjen di Rojava de ji navçûyî ye. Roman weke mînaka serdemê 
nû ya Ewropa, û weke diyardeyekê ku li ser hîmên nediyar û 
rêjeyî yê pirsên mirovî hatiye avakirin, bi pêvajoya totalîtar re ne 
li rêye^Ev newekhevî û ne li rêyî yên han şêrT^'i qelşekê hil dide 


wê rojê û ne heya roja îro jî negihîştiye wî qasî. 
Piştî wê dîrokê, romanê dest û pêyên xwe di 
zincîrekê ku dixuya rastiyekê û etmosfera rastî 
û berdewamiya tekûziya demê de qeyd kir û ev 
biyava berfireh ya ku wan du mamostayan 
berhev kiribû li şûn hêşt û ger ku ev di wan 
biyavan de berdewam ban, romanê hê baştir 
bimehîba (wisaye, mirov dikare dîrokekî din ji 
bo romanê raxe ber çavan ...). 

2- Tevgera xewn û xeyalê 

Kafka di sedsala 20'an de ji nişka ve lawazî 
sistiya romana sedsala 19'an têkşikand 
gehişte ew tiştê ku paşan sorealîst tim di şopa 
wê de bûn, lê tu car ne gehîştinê de, ango 
hevalandina xeyal û rastiyê. Di rastî de jî, ji mêj 
dem ve armanca bêdawî nasîna romanê her ev 
hevalandine bû. Di serdemê Novalîs de jî îşare 
bi vê pirsê dihat kirin, lê ji bo gihîştin bi wê 
armancê kîmiyageriyek pêwîst bû ku di vê rêyê 
de jî tenê Kafka karî sirra wê bide kifşê. Pişka 
mezin ya kafka nabe tenê weke gavekî dawîn di 
pêvajoya veguherîna dîrokê de bihê zanîn, belkî 
divêt ev pêtir /veke kevneşop şikêniyekî 
çavnehêr nekirî bihê zanîn ku bi hebûna wê 
roman dikarî ti cihekê bihê dîtin ^u IP-ft/ir, xeyal 
weke xewê bifirya ; û roman jî dikarî tiştekî din 





ku dikeve di n^vbera neyarên rejîmên totalîter û yek ji hîmdarên 
wê;, yan jî dikeve iiavbera xebatkarên rêya mafê medenî-yê Duya. 
mirovan eşkencekerekê. Ji ber ku ev qelşa. han serî ji pirsekî 3- Tevgera hizrê 

siyasî yan jî sincî hil nade, belkî ev newekheviyekî hebûn nasî ye. Her ji serdemê Servantes ve romanê tim 

Merema min eva ye ku cewhera cîhana ku li ser hîmên rastiyekî xwestiye ramanên felsefî bi xwe ve bigire. Di 
tak hatiye ava kirin, t.evî cîhana nexuya û rêjeyî ya romanê 
ferqekî zaf heye. Rastiya totalîtarîstî rêjeya hebûnê şik û pirsyarê 
Lewre jî ew tu car nikare teyî eva ku min mezine^iya 






ji nav dibe 

romanê binêy lciriye di aştiyê de be. 

Lê qey gelo di Rûsiya Kumonîstî de bi sedan hezar roman ev jî 
bi tîrajên berîn nahên weşandin û xwendin? Bê şik wilo ye. Lê çi 
yek ji wan romanan alîkariya gihîştin bi hebûnê [mirov] nakin. Tu 
parekî nû ji hebûnê nadin kifşê. Karê wan tenê erê kirina wan 
tiştan e yên ku pêştir hatine gotin. Tevî wê çendê jî bi erê kirina 
dubare ya tiştên ku hatine gotin (yan jî dubare kirina tiştên ku 
gereke bihên gotin), erkê xwe bi cî digehînin; bi vî rengî karê 
xwe bi civaka ku tê dde dijîn, peywend didin û xizmetekê dikin. 
Lê ji ber ku ev ne afirandin, di pêvajoya afirînên ku bi raya min 
dîroka romanê xwediyê tu parekê ninin. ew xwe li wî sere dîrokê 
cih didin; yan Jjî em dikarin bibêjin romanên han vedigerin bo 
serdemê piştî dawî hatina dîrokê. 

Qasê 50 sal berî niha dîroka romanê-li Rûsyayê bi dawî hat. 
Wê bûyerê girîngiyekî taybet hebû. Ji ber ku romana Rûsî nizîkî 
sedsalekê bala Ewropaiyan kişandibû ser xwe. Ku wisa bû mirina 
romanê tenê ne hizrek e; pêş ir ew tişt li cihekê qewimiye, Iwera 
jî em niha dizanin ku roman çawa dimire. Ew ji hole radibe, bigire 
ew ji çerxa dîroka xwe jî pal dikeve. Roman bi bêdengî dimire û 
tu kes kêmtirîn bala xwe jî nade ser mirina wê. 

Renge jî roman ji ber vaca xwe ya hundirî gehiştibe dawiya rê. 
Gelo romanê tim biyavên ku mirov dikare ji merifeta mirovî 
bifikire û hemû derfetên şêwazî li şûn xwe de nehêştine? 

Min bihîstiye hin kes romanê dişibînin bi kanên rejûya kevir ku 
rejû têde nemabe. Lê ji boy min ev çende pêtir weke goristana 
derfetên ji dest çûyî û tevgerên nediyar dixuye. 

Bi giştî çar cure tevger di mêjiyê min de hene: 

1- Tevgera lîstinê 

Bi hizra min Tirîstam Şandî berhemê Stern û Jakê Dawer 
berhemê Dîdro, ji mezintirîn romanên sedsala 18'an in ev du 
roman di astekî pir hêja de henekên xwe dikin û di micit nebûnê 
de jî digehin qasê xwe yê herî bilind ku heya îro jî tu kes ne heya 


berhemên Mozîl û Birax de ev heza han derfeta 
kemilînê peyda kir. Ger mirov. karibe romanê 
Geriyanek di hebûnê de bizane, wî çaxî 
vwateya bi xwe girtina romanên felsefî jî ^nî 
dîde. Karê romanê ne ^emilandina zanist û 
nivîsînş dîroka pir alî ye; karê romanê mifah 
wergirtin ji hemû wan alavan e ku çê dibe di 
hîmên [vac] xwaziya romanê de cih bigirin, û bi 
alîkariya wan hebûna mirov ya eseh bîhê ronî 
kirinl Guherîna romanê bi diyardenasiyekî 
romapsî û berhev kirina aîa'Vên hunerî yên 
pêwîst ji bo wan guhertinan, erkekî gelek mezin 


J \ 


û giran e. di vî warî de destkevtên 


ew du 
Birax, 


romannivîsên Viyenî ango Mozîl 
herçiqas gelekî seyr bûn, lê ew gava yekenri di 
rêyekî gelek dirêj de ne. 

4- Tevgera demê 

Serdemê newekheviyên heta hetayî dike ku 
romannivîs, berteskiyên pirostî di biyava 
têfikrîna di çarçoveya demê de (ku di 
serpêhatiyên takekesî de diqetiyan) li şûn 
bihêlin û pirsê berîntir bibînin û kêşeya dema 
gelemper û dema Ewropî bi cihê têfikrînê 
zanbin; ango kêşeya Ewropî ku bi rabihuriya 
xwe vedinihêre û weke kalekê ku temenê xwe 
yê herikî bi bişrînekî demlidest ji ber çavê xwe 
diajo, dîroka xwe sivik û giran dike. Şik û 
wesweseya ku Guntergras û Karlos Foentos ji 
wê rind haydarin, her ji vê tevgera demê re serî 
hildane: ew dixwazin roman li ser berteskiyên 
kevneşopî [yên demî] ku bi hebûna wan dem di 
çarçoveya jiyanekê de dimîne, baz bide û di 
hember de bikare, di berhemekî tak de, çend 
daweriyên dîrokî di xwe de bigre. Di rastî de jî 
guhartinên han dikarin veguhartinên mezin di 
rûmetê romanê de pêk bînin. 

1. "Ontologîe" 

Agirî, hejmar 24, 30’ê Septembera 2005 


ÇAND Û HUNER 


BIRATI 


ADAft 3IYAN 
adaHivangbmvnet.com 



Biratî, têgînek malbatî û civakî ye. Malbat, bi dawîbûna civaka 
hoveber(seretayî)re derketiye holê. Bi civaka çîndar a kolmend re 
pêşve çûye û di civaka derebegî(feodal) de kemiliye.Têgîn û 
pêwendiya biratiyê di dem û serdemên kevnar ên dîrokî de ango bi 
pergala kolemendiyê re gihîştiye asta dawîn. 

Biratî, ji têkiliyên malbatî wêdetir, bi bîr, bawerî û ramana civakê 
re guheriye. Hin bi hin ji wateya xwe ya rastîn û resen bi dûr ketiye û 
li wateyeke xaze û pêwendî dageriyaye. 

Civakîbûna mirov, rasterê girêdayî amraz û pêwendiyên hilberiyê 
dişêwe û dikemile. Di wateyeke teng de an jî li gorî kan û jêderka 
peyvê, kesên ku dê û bavê wan yek be, wekî bira têne pejirandin. 
Belê her civakek, têgiha biratiyê li gorî wateyeke xaze bi nav dike. Û 
her wiha li gorî hest, raman û baweriya xwe rave û şîrove dike. Ango 
biratî, her çendî pêgirêdaneke malbatî be jî bi bîr û bawerî û 
pêwendiyên civakî re diguhere û wekî têgiheke guherbar li gelek wate 
û navandinên din dadigere. 

Biratî, li gorî feraseta olî (nemaze jî îslamî), kesên ku ji heman 
umetê ne û bîr bawerî bi heman olê anîbe, wekî bira têne qebûlkirin. 
Pêxemberê Ola îslamê, Hezretê Mihemmed gotiye: "Ancax xesên 
bawermend bira ne" Û xizm û lêzimên ku baweriya wan bi ola îslamê 
nîn bûye, ew wekî dijmin û neyarên xwe û umeta xwe dîtiye û 
pejirandiye. Ligel ku gelek eqrebeyên wî yên nêzîk, alîkariya wî kirine 
jî, wan ew nêzîkî xwe netîtiye û têkiliya xwe ji wan jut kiriye. 

Heman tişt ji bo gelek olên semawî yên yek xwedayî jî derbas dibe. 
Ji xwe di mûsewîtiyê(ola Mûsa Pêxember) engo di cihûtiya îroyîn de, ji 
bilî mirovên ku bi ola Mûsa bawerî neanîne, tu mirov wekî mirovên 
qenc nehatine hesibandin û bira nehatine hebandin. Li gorî baweriya 
cihûyan: "Cihû(mûsewî), qewmekî pîroz in û ji hêla yezdanê dilovan 
ve wekî pîrozwer hatine xuliqandin." Her wisan, dîsa li gorî rêzik û 
qaydeyîn cihûtiyê, çendî ku bixwazin jî "Tu mirov nikarin bibin cihû û 
tu cihû jî nikarin bibin bawermendên oleke din." Lewre, li gorî 
baweriya wan, qewmîtiya wan bi ola wan re û ola wan jî bi qewmîtiya 
wan re pêk hatiye. Her du ji hevdû nabin û pevkelijîne ... Ji bo wê, 
biratiya olî, biratiyeke ku bi baweriyê ve girêdayî ye. 

Wekî din jî biratî, di navbera kesên ku fikr û ramana wan diçe ser 
hev an pevre têkoşîneke hevpar dikudînin de jî pêk tê. Yanê kesên ku 
k<_ îetî û ramyariya wan yek be jî heman ferasetê diparêzin. Bo 
nimûne kesên welatperwer, mirovên welatperwer; kesên nîjadperest, 
mirovên nîjadperest, kesên şoreşger jî mirovên şoreşger nêzîkî xwe 

dibînin û wan ji bo xwe wekî bira dihesibînin. Mirov dikare vê 
biratiyê ji bo kesên ku hesinê wan bi serê hevdû de diçe û gelek tiştên 
xwe pevre parve dikin jî di vê kategoriyê de bibîne. 


pêşketîtir, 
erênîtir û 
sûdwartir e. 
Belê biratiya 
herî mezin 
biratiya ku 
tevê mirovên 
dinê; ol, 


nîjad, netewe, zayend û bîr 
baweriya wan çi dibe bila bibe, 
tevan himbêz dike, biratiya herî 
rastîn e. Û ev biratî tu carî 
naçe. Û ev biratî, li ser hîmê 
rastî û duristiyê ava dibe û bi vîn 
û vîndariya mirov misoger dibe. 
Lewre tu biratî bi lêdan û kotekê 
darê zorê pêk nayê û nameşe. 
Biratiya k ji neçarî û bê vîna 
mirov pêk tê, biratiya xwînî ye. Û 
ev biratî jî, biratiyeke teng û 
tixûbdar e. Di pêwendiya 
biratiyeke wisa de, zêde sûd û 
fêdeyên civakî û gerdûnî pêk 
nayên. Zêdetir di dema êl û 
eşîrtiyê de û di domana bavik û 
ezbetiyê de bi kêrî mirov tê. Ew 
jî dibe sedema kerb, kîn, şer û 
pevçûnên navxweyî û aloziyên 
rojane. 

Di mercên îroyîn de biratiya 
herî çê, biratiya gerdûnî ye. Û 
biratiya gerdûnî, tu carî ji 
serdest, stembar û 

desthilatdarên din pêk nehatiye. 
Ew, di navbera gelan de, nemaze 
jî gel û civaêkn bindest de pêk tê 
û geş dibe. Û biratiya rastîn, 
domdar û bêdeman biratiya 
gelan e. Belê ew gelên ku şert û 
mercên biratiyê diafirînin û 
pêkêşî hemû mirovên cûhanê 
dikdin, dikarin biratiyeke gerdûnî 
pêk bînin. Ne yên ku gelan tune 
dihesibînin û xwe di ser her gel û 
civakê re dibînin na. 

Carekê tu biratî jî bi lêdan, 
kotek û darê zorê nameşe. Gava 
ku mercên biratiyê bêne danîn, 
tu kes ji têkiliyên biratiyê 
nareve. Lewre di biratiyê de 
hevparî, yeksanî û alîkarî heye. 
Û ev hevkarî û alîkarî bi destê 
mirov pêk tê. 



Biratiya civakî ji biratiya xwînî (yên ku dê û bavê wan yek e) 

Peyva veşart 

IOOOOO 


1 2 3 4 5 


Cîhana Muzîkê 


Koma Muzîka Kamkaran di 
Festîvala Muzêkê ya Cîha 

* 



Koma Muzîkvanên Kurd, Kamkaran bo cara 
duyemîn bijawayekî fermî ji bo Festîvala bi nav û 
deng ya Muzîka Cîhanê hate vexwendin. 

Ev Festîvale di meha yekem ya sala 2006'an li 
Madrîd, Paytexta îspanyayê tê lidarxistin. 

Di vê Festîvala mezin ya muzîka cîhanê de çend 
konserên mezin bi boneya du sed û pêncemîn 
salvegera ji dayîk bûna Motsart dê pêk bihên û 
Koma Kamkaran wekî dengê huner û muzîka Kurdî 
beşdariyê dike. 


Çeprast: 

1- Reben 

2- Navê Gorbaçof yê biçûk 

3- Eşîr - Demsal - Ne ku ne 

4- Xweşik û jêhatî - Yek li ser duda - Dengê 
kevê 

5- Şêr bi Erebî - Dews 

6- Sedsal - Navekî Kurdî 

7- Ew û Ceh heval in - Jî bi Farsî 

8- Dest bi Turkî - Ava wê di vexwarinên 
elkulî de tê bi kar anîn 

9- Nahê doşîn - Dengê çêlekê 

10- Bajarekî Kurdistanê - Lewz 


<we < 


o 



Serjêr: 

1- Kar - Bi xwestekên xwe gihiştî 

2- Qonaxek ji xwandira bilind - Şil û xav 

3- Ez û tu - Rengek e - Hizr û rey 

4- Qeza û Nahiye - Xewn bi Îngilîzî 

5- Bi Erebî taybet 

6- Nerêk 

7- Kakila wê girover û bi rûn e - Heqdan 

8- Perçem - Qêrîn - Min û te 

9- b 'ayê nokê yê neheq - Zêdexwazî 

10- Belê - hfccu çavan negirî wê nabînî 

Malpera Komîteya PDK îranê 


ya Amerîka vebû 

uju. _ŞE_« 

Malpera Komîteya Amerîka ya PDK 

• n * 

îranê dest bi xebatên ragihandinê li 

Lk 

ser înternêtê kir. 


Navnîşan: 

M * D 

jla 

http://www.kurdmedia.us/ 

































































































































































































Rojnameya panzdehrojî ya siyasî, çandî û giştî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/kurmanci. php 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

rojnama_agiri@yahoo.com 

agiri2003@hotmail.com 





Agirî- Li gorî daxuyaniya 
Heftînameya Sîrawanê çapa Sine, 

Behmen Qubadî derhênerê navdar 
yê Kurd, Kompaniya Fîlm çêkirina 
xwe"Mij Fîlm'"ê li Tehranê daxist 
û da xuya kirin ku bo nîşandana 
nerazîbûna xwe ji ne girîngîdana 
berpirsiyarên sînemaya îrane, çi 
din xebatên fîlm çêkirinê li îranê 
nadomîne. 

Qubadî got: ne giringîdana 
berpirsiyarên sînemayî bi fîlman ji 
qonaxa nivîsandinê heta çaxê_ 

nimayîşkirin û belavkirinê bû sebeb ku ez êdî xebatên xwe 
yên Fîlm çêkirinê li îranê nedomînin. 

Behmen Qubadî berî niha bi sedema nimayîşkirina 
nebaş ya fîlma Kusî jî dikarin bifirin da zanîn ku êdî di 
îranê de fîlma na çêket. Wî bi vê Fîlmê karî gelek xelatan 
bidest bixe û firotina wê di asta navneteweyî de serkevtî 
be. 

Li gor gotina Qubadî, televîzyona îranê bi awayekî fermî 
îlan kiriye ku fîlmên wî bo belav kirinê nabin.^ 

Wî herwiha Wezareta Çandê ya Komara Îslamî ya îranê 
ji ber nedana izna navneteweyî ji bo Kompaniya Mij Fîlmê 
rexne kir û got ku izna xebata navneteweyî ji bîroya min re 
nehate dayîn, eva di halekê de ye li derveyî welat 
televîzyonên welatên din, him fîlman dixwazin û him izna 
xebatê û çêkirina fîlman didin. 

Renge Behmen Qubadî xebatên bîro û fîlm çêkirina xwe li 
Londonê bidomîne. 


Berga sêyema ya ‘Têkhate 
û Raveyî Deq” derket 


Di xema wexera dawiyê 
ya Merziye Ferîqî de 


Sibêdiya roja yekşemê, 
18.09.2005'an hunermenda 
dengxweş ya Kurd û stêrka 
huner û muzîka Kurdistanê, 
Merziye Ferîqî li Stokholma 
paytexta Swêdê çavên xwe li 
jiyanê girtin û bo heta heta 
xatira ji jiyanê xwast û cihê 
bilind yê xwe di qada huner û 
muzîka Kurdî vala kir. 

Xeberê xemgîn yê koça 
Jine hunermenda Kurd 
Merziyê dilê hemû neteweya 
Kurd xembar û tejî kul û 
kovan kir. 

Her çiqas wê xatira xwe ya 
yekcarî ji jiyanê xwast, lê 
dengê xweş û zelal yê 
Merziya nemir û awazên wê 
yên ber dilê evînadarên huner 
û muzîka Kurdî her dem bi 
cîhana huner û muzîka Kurdî 
re ne. 

Merziya stranbêj û 
azadîxwaza di 18.05.1958'an 
de li bajarê Merîwana 
Kurdistana îranê hate dinê. 

Mirina bêwext ya Merziyê 
civaka Kurd kire xwediyê 
xemeke giran. 



Desteya 

Nivîskar ya Agirî 

behî û serxweşiya 
xwe pêşkêşî 

malbata wê 

hunermenda 
dengxweş û nemaze 
hevjînê wê birêz 
Nasir Rezazî, 

hunermendê navdar 
yê muzîk û strana 
Kurdî dike. 

Riha wê şa be û 
rêya Merziya 

hunermend tejî 
rêvîng be. 


Rakirina xwendina bi 
zimanê Kurdî di Zanîngeha 


Berga Sêyem ya pirtûka 
"Pêkhate û Raveyî Deq", 

wergerandina birêz Mesûd 
Babayî bo ser Kurdiya Soranî 
hate çap û belav kirin. Ev 
pirtûke bi pênûsê Babek 
Ehmedî bi Farsî hatiye 
nivîsandinê. 

Hêjayî gotinê ye ku hêj 
parek ji Pirtûkê di destê 
wergerandinê de ye ku di 
berga çaran de dê bikeve ber 
destê xwendevaên xwe. 

Desteya Nivîskar ya 
Agirî seba derketina berga 
sêyem ya vê pirtûkê 
pîrozbahiyê ji wergerê Kurdî 



yê pirtûkê, Kekê 
Mesûd Babayî dike û jê 
re hêviya serkevtinên 
pitir dixwaze. 


Kurdistanê de 

Rejîma Komara Îslamî ya îranê ku di sala çûyî de 
şaxa xwendina bi zimanê Kurdî li Zanîngeha Kurdistanê 
de danîbû, bi vê hêcetê berdewam jêre propaganda 
dikir. Niha ew maf ji xwendekaran standiye û xwendina 
bi zimanê Kurdî ji bernameya Zanînega Kurdistanê 
(Sine) hatiye rakirin. 

Eva di demekê de ye ku gelek xwendekaran îsal di 
"Kunkor" (ezmûna çûn bo zanîngehê)ê ew şaxa 
xwendinê ji xwe re hilbijartiye. 

Hêjayî gotinê ye ku xwendin û nivîsîn bi zimanê 
Kurdî di xwendingeh û zannîngehian li Kurdjstana îranê 
de ji aliyê rayedarên Komara Îslamî ya îranê hatiye 
qedexe kirin. 









































